तापसी पन्नू ने शेयर की अवार्ड संग Photo तो विक्की कौशल बोले- दो-चार को धक्का मारा होगा  
तापसी पन्नू ने शेयर की बचपन की तस्वीर
विक्की कौशल ने तस्वीर पर किया मजेदार कमेंट
तापसी के फीतों पर लोग खूब कर रहे हैं कमेंट
बॉलीवुड एक्ट्रेस तापसी पन्नू (Taapsee Pannu) ने हाल ही में अपने बचपन की एक तस्वीर इंस्टाग्राम एकाउंट से शेयर की है. उनकी ये तस्वीर सोशल मीडिया पर जमकर वायरल हो रही है. तापसी पन्नू (Taapsee Pannu) की ये फोटो दौड़ प्रतियोगिता के बाद ईनाम लेते समय की है. इस फोटो को देखकर लग रहा है कि एक्ट्रेस बचपन से ही स्पोर्ट्स और अपनी फिटनेस को लेकर जागरुक हैं. तापसी ने अपनी इस तस्वीर को फैन्स के साथ शेयर करते हुए लिखा, 'स्पोर्ट्स मेरे जीवन का अभिन्न हिस्सा रहा है. हर साल स्कूल रेस ट्रैक मेरा वॉर जोन बनता था. मेरे परिवार और टीचर्स को हमेशा मेरा साथ देने के लिए थैंक्यू.'
Sports have been an integral part of my life. School race tracks became my war zone every year and thanks to a supportive family and encouraging school teachers I could have my moment of glory. Unfortunately many kids don't have that support system #WhyTheGap @stc_india
A post shared by  Taapsee Pannu (@taapsee) on Aug 20, 2019 at 11:19am PDT
तापसी पन्नू (Taapsee Pannu) ने आगे लिखा, 'मैं अपने परिवार और टीचर्स की वजह से ही इन गर्व के पलों को जी सकी हूं हालांकि कुछ बच्चों को ये सपोर्ट सिस्टम नहीं मिल पाता.' तापसी के इस पोस्ट पर यूं तो बहुत सारे फैन्स ने कमेंट किया है लेकिन सेलिब्रिटीज भी उनके इस पोस्ट पर खूब कमेंट कर रहे हैं. एक्ट्रेस की इस बचपन की तस्वीर पर विक्की कौशल ने काफी मजेदार कमेंट किया है.
वहीं अगर वर्क फ्रंट की बात करें तो हाल ही में तापसी (Taapsee Pannu), अक्षय कुमार के साथ फिल्म 'मिशन मंगल (Mission Mangal)' में नजर आईं थीं. इस फिल्म को दर्शकों का बहुत प्यार मिल रहा है. फिल्म ने अब तक 113 करोड़ रुपये की कमाई कर ली है.